185 
tévedett, de ezt ő mindig belátta s igyekezett mihamarabb kikö- 
szörülni a csorbát. Ellenfelei persze, akik nem tudták az ő 70-es 
évekbe eső kezdő munkálkodásának igazi jelentőségét meglátni, 
részben megrettenve, részben pedig bizonyos kárörömmel fogad- 
ták a lényeg mellett teljesen elvesző jelentőségű botlásait s mi- 
helyt alkalmuk nyílt, a maguk hasznára és Borbás reményeinek 
elcsüggesztésére akarták mindezt kihasználni. 
ü azonban ment a maga helyesen felismert útján mindig 
tovább é3 mindig előre, nem feledkezve meg azonban sohasem a 
kezdet tévedéseiről sem és reparálva azokat, mihelyt reparálásra 
alkalma nyílott. A hetvenes években kifejtett munkássága főként 
bánáti és horvátországi útjainak itineráriumai összeállításából és 
ezeknél hangsúlyozandóbban egyes kritikus növényeink vagy ezek 
csoportjainak az új felfogás alapján végzett feldolgozásából és 
megvilágításából áll. 
A hetvenes évek vége felé már nagyobb feladatokra is vál- 
lalkozik ezen a téren, de florisztikai hivatottságának s egyszers- 
mind nagyrahivatottságának első, de annál komolyabb “jelével 
csak a nyolcvanas évek elején találkozunk. «A magyar birodalom 
vadon termő rózsái monográfiájának kisérlete», mely ugyan már 
sok tekintetben hamarabb is készen volt, de csak 1881-ben jelent 
meg, az a müve, amelyben nemcsak egész eddigi működését meg- 
haladta, hanem egyszersmind egy a maga nemében nálunk mind- 
eddig utói nem ért remekművel ajándékozta meg a botanikai 
irodalmat. 
A rózsamonográfia egy kerek és minden részletében harmo- 
nikusan befejezett egész s bár minden oldala rendkívül gazdag 
és — a különösen legújabb botanikai irodalmunkban sokaknál 
sajnosán tapasztalt szokással ellentétben — nagyon is méltány- 
landó irodalmi ismeretekről és körültekintésről tanúskodik, mégsem 
más hasontárgyú, mondjuk, Déséglise művének függeléke, hanem 
Borbás egyéniségét hűen tükröző speciálisan eredeti magvar 
monográfia. 
A legtöbb akkorában és azóta nálunk készült monográfiia 
igyekszik a nehézségeket s főként a magyarhoni flóra sajátossá- 
gaiból eredő nehézségeket megkerülni s a magyarországi növény- 
alakokat másoktól és más viszonyoktól megszabott keretekbe be- 
préselni. Homlokegyenest ellenkező az alapfelfogása a rózsa- 
monográfiának, amelyben éppen a legnehezebb s a spe- 
ciálisan magyarországi flóraviszonyokból eredő 
problémák teszik a lényeget s mindez egy igazi tudós lelké- 
nek magasztos szeretetével van felkarolva s európai jelentőségé- 
ben megvilágítva. A rózsamonográfia latin nyelven készült, de a 
szelleme mégis magyarabb, mint igen sok népdalokkal és egyéb 
szólamokkal fölcifrázott s nagy hangon, de annál kevesebb meg- 
értéssel és tudományos komolysággal piedesztálra emelt munka. 
13 
